30/05/2018 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de modificación da Mesa de Contratación Permanente da Deputación Provincial da Coruña

O Pleno da Deputación na sesión celebrada o día 25 de maio do 2018 adoptou por unanimidade o acordo que se transcribe a continuación: “RATIFICAR a Resolución da Presidencia número 15743 do 7 de maio de 2018 pola que se modifica a composición da Mesa de Contratación Permanente da Deputación Provincial da Coruña designada por Resolución da Presidencia núm.9198 de 15 de marzo de 2018. Don VALENTÍN GONZÁLEZ FORMOSO, Presidente da Deputación Provincial de A Coruña, 1º) A composición da Mesa de contratación permanente da Deputación da Coruña modificouse mediante Resolución da Presidencia núm.39427 do 13 de decembro de 2017 e foi ratificada polo Pleno na sesión celebrada o día 22 de decembro de 2017, e publicada no BOP nº 248, de data 28/12/2017.2º) A disposición adicional segunda, 7 da Lei 9/2017, do 8 de novembro de 2017, de Contratos do Sector Público, pola que se transpoñen ao ordenamento xurídico español as Directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, establece: A Mesa de contratación estará presidida por un membro da Corporación ou un funcionario da mesma, e formarán parte dela, como vogais, o Secretario ou, no seu caso, o titular do órgano que teña atribuída a función de asesoramento xurídico, e o Interventor, ou, no seu caso, o titular do órgano que teña atribuídas a función de control económico-orzamentario, así como aqueloutros que se designen polo órgano de contratación entre o persoal funcionario de carreira ou persoal laboral ao servizo da Corporación, ou membros electos da mesma, sen que o seu número, en total, sexa inferior a tres. Os membros electos que, no seu caso, formen parte da Mesa de contratación non poderán supoñer máis dun terzo do total de membros da mesma. Actuará como Secretario un funcionario da Corporación.3º) O artigo 326.1 establece os procedementos nos que o Órgano de contratación debe estar asistido por unha Mesa de contratación. Tendo en conta que, aínda que o artigo 326.1 en relación co 159.6 respecto do procedemento simplificadisimo, establece que é potestativa a constitución da Mesa, considerouse adecuado a intervención da Mesa de Contratación neste procedemento.4º) Considerando que a Lei entrou en vigor o día 9 de marzo de 2018, por Resolución da Presidencia 9198 de 15/03/2018, procedeuse a adaptar a composición da Mesa de contratación permanente da Deputación para adaptala ao artigo 326.3 e disposición adicional segunda, 7 da Lei 9/2017, a devandita resolución foi ratificada polo Pleno na sesión celebrada o día 23/03/2018.5º) A entrada en vigor da Lei 9/2017, de conformidade co establecido nas disposicións adicionais decimoquinta e decimosexta, implica á obrigatoriedade da tramitación electrónica dos expedientes de contratación, incluíndo a presentación de ofertas e as relacións cos licitadores. A Deputación, en cumprimento destas disposicións, está a tramitar os expedientes de contratación mediante a Plataforma de Contratación do Sector Público, o que fai necesario que a Secretaría da Mesa de Contratación leve a cabo novas funcións técnicas específicas, asociadas as funcións que son competencia do Servizo de Patrimonio e Contratación. Á vista do anterior, 1º) Modificar a composición da Mesa de Contratación Permanente da Deputación Provincial da Coruña respecto dos seguintes procedementos de contratación a que se refire o artigo 326.1 da Lei 9/2017:  aberto  aberto simplificado  aberto simplificadisimo do artigo 159.6  restrinxido  diálogo competitivo  licitación con negociación  asociación para a innovación  procedementos negociados fundamentados en imperiosa urxencia prevista na letra b.1 do artigo 168 de maneira que a composición da Mesa de Contratación Permanente da Deputación Provincial da Coruña queda integrada polas seguintes persoas: 2º) Dar conta ao Pleno da Corporación para a súa ratificación.3º) Dispoñer a publicación do presente acordo no perfil de contratante, de conformidade co artigo 326.3 e disposición adicional segunda, 7 da Lei 9/2017.4º) Publicar ademais, para dar maior difusión á composición da Mesa de contratación, no Boletín Oficial de la Provincia.” O que se fai público para xeral coñecemento. A Coruña, 28 de maio de 2018 O PRESIDENTE, O SECRETARIO, Valentín González Formoso José Luis Almau Supervía